CELEX: 62016TN0828
Language: sk
Date: 2016-11-25 00:00:00
Title: Vec T-828/16: Žaloba podaná 25. novembra 2016 – CRDO Torta del Casar/EUIPO – CRDOP „Queso de La Serena“ (QUESO Y TORTA DE LA SERENA)

23.1.2017   
            
            
               SK
            
            
               Úradný vestník Európskej únie
            
            
               C 22/54
            
         Žaloba podaná 25. novembra 2016 – CRDO Torta del Casar/EUIPO – CRDOP „Queso de La Serena“ (QUESO Y TORTA DE LA SERENA)
   (Vec T-828/16)
   (2017/C 022/73)
   Jazyk, v ktorom bola podaná žaloba: španielčina
   
      Účastníci konania
   
   
      Žalobca: Consejo Regulador de la Denominación de Origen Torta del Casar (Casar de Cáceres, Španielsko) (v zastúpení: A. Pomares Caballero a M. Pomares Caballero, advokáti)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Consejo Regulador de la Denominación de Origen Protegida „Queso de La Serena“ (Castuera, Španielsko)
   
      Údaje týkajúce sa konania pred EUIPO
   
   
      Prihlasovateľ ochrannej známky: ďalší účastník pred odvolacím senátom.
   
      Dotknutá sporná ochranná známka: obrazová ochranná známka Európskej únie obsahujúca slovný prvok „QUESO Y TORTA DE LA SERENA“ – prihláška č. 10 486 447.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie štvrtého odvolacieho senátu EUIPO z 26. septembra 2016 vo veci R 2573/2014-4.
   
      Návrhy
   
   Žalobca navrhuje, aby Všeobecný súd:
   
               —
            
            
               zmenil napadnuté rozhodnutie a konštatoval, že v predmetnom prípade sú splnené požiadavky uplatnenia relatívneho dôvodu zamietnutia podľa článku 8 ods. 4 nariadenia č. 207/2009 v spojení s článkom 13 ods. 1 nariadenia č. 510/2006,
            
         
               —
            
            
               subsidiárne, zrušil napadnuté rozhodnutie a
            
         
               —
            
            
               v každom prípade uložil EUIPO povinnosť znášať vlastné trovy konania a nahradiť trovy konania žalobcu (vrátane trov vzniknutých v konaní pred odvolacím senátom).
            
         
      Uvádzané žalobné dôvody
   
   
               —
            
            
               porušenie článku 2 ods. 2 a článku 3 ods. 1 nariadenia č. 510/2006 v spojení s článkom 13 ods. 1 tohto nariadenia a v súvislosti s odmietnutím nakoniec článku 8 ods. 4 nariadenia č. 2007/2009 nariadenia č. 2868/95,
            
         
               —
            
            
               porušenie článku 13 ods. 1 nariadenia č. 510/2006 kvôli odmietnutiu článku 8 ods. 4 nariadenia č. 207/2009,
            
         
               —
            
            
               porušenie článku 75 nariadenia č. 207/2009,
            
         
               —
            
            
               porušenie všeobecných zásad právnej istoty a riadnej správy veci verejných.